

Telki Község Önkormányzata

2089 Telki, Petőfi u.1.

Telefon: (06) 26 920 801

E-mail: hivatal@telki.hu

[www.telki.hu](http://www.telki.hu)

**ELŐTERJESZTÉS**

**A KÉPVISELŐ-TESTÜLET 2025. október 27-i rendes ülésére**

|  |
| --- |
| **Napirend tárgya:****Házi gyermekorvosi körzet betöltésére kiírt pályázat elbírálása** |

**A napirendet tárgyaló ülés dátuma**: **2025.10.27.**

**A napirendet tárgyaló ülés:**  **Szociális, Egészségügyi, Ifjúsági és Köznevelési** B**izottság, Képviselő-testület**

**Előterjesztő:** **Deltai Károly polgármester**

**Az előterjesztést készítette:** **dr. Lack Mónika jegyző**

**A napirendet tárgyaló ülés típusa:** **nyílt** / zárt

**A napirendet tárgyaló ülés típusa:** **rendes** / rendkívüli

**A határozat elfogadásához szükséges többség típusát:** **egyszerű** / minősített

**A szavazás módja:** **nyílt** / titkos

**1. ELŐZMÉNYEK, KÜLÖNÖSEN AZ ADOTT TÁRGYKÖRBEN KORÁBBAN HOZOTT TESTÜLETI ÜLÉSEK ÉS AZOK VÉGREHAJTÁSÁNAK ÁLLÁSA: -**

**2. JOGSZABÁLYI HIVATKOZÁSOK:**

Magyarország helyi önkormányzatairól szóló 2011. évi CLXXXIX. törvény

Az önálló orvosi tevékenységről szóló 2000. II. törvény

313/2011. (XII.23.) Korm.rendelet

**3. KÖLTSÉGKIHATÁSOK ÉS EGYÉB SZÜKSÉGES FELTÉTELEK, ILLETVE MEGTEREMTÉSÜK JAVASOLT FORRÁSAI:**

**4. TÉNYÁLLÁS BEMUTATÁSA:**

Magyarország helyi önkormányzatairól szóló 2011. évi CLXXXIX. törvény 13.§ (1) bekezdés 4. pontja alapján az egészségügyi alapellátás, az egészséges életmód segítését célzó szolgáltatások helyben biztosítható közfeladatok körében ellátandó helyi önkormányzati feladatok.

Telki községben önkormányzata 117/2024.( XI.25.) önkormányzati határozatával döntött arról, hogy a tartósan betöltetlen házi gyermekorvosi körzet betöltésére pályázatot ír ki. A pályázati felhívásra két pályázat érkezett.

A Szociális, Egészségügyi, Ifjúsági és Köznevelési Bizottság a pályázók meghallgatása alapján javaslatot tesz a képviselő-testületnek a gyermekorvos személyére, illetve arra, hogy kivel kössön feladat ellátási előszerződést, majd a szükséges engedélyek birtokában feladat ellátási szerződést.

Az önálló orvosi tevékenységről szóló 2000. II. törvény ( továbbiakban: Öotv. 2.§ (1) bekezdése alapján a háziorvos önálló orvosi tevékenységet csak személyesen folytathat az önkormányzat által meghatározott háziorvosi körzetben, a praxisjogot engedélyező határozat véglegessé válásától.

A törvény 2.§ (3) bekezdése értelmében a praxisjog személyhez kapcsolódó vagyoni értékű jog, amely elidegeníthető és folytatható.

A praxisjog engedélyezés szabályait az Öotv. fent hivatkozott rendelkezései, továbbá ezen törvény végrehajtásáról szóló 313/2011. (XII.23.) Korm.rendelet (a továbbiakban: Vhr.) 4.§ (1)-(4) bekezdései és a 11.§-a tartalmazzák:

 *„4. § (1) A praxisengedélyt az engedélyező szerv annak az orvosnak adja ki, aki háziorvosi tevékenység végzésére a vonatkozó jogszabályok rendelkezései szerint jogosult…”*

*„(4) Praxisengedély tartósan betöltetlen körzetre is kiadható…”*

*„11.§ A praxisjogot elidegenítő háziorvos, illetve tartósan betöltetlen körzet esetén a helyettesítő gondoskodik a szakmai feladatok, valamint – az egészségügyi és hozzájuk kapcsolódó személyes adatok kezeléséről és védelméről szóló törvénynek megfelelően – a bejelentkezett betegek dokumentációjának és nyilvántartásának a háziorvosi szolgáltatást nyújtó új háziorvos számára történő átadásáról.”*

A Vhr. 13.§ (1) bekezdése alapján praxisjogot csak olyan személy részére lehet elidegeníteni, aki nem rendelkezik praxisjoggal, de igazolja, hogy megfelel a praxisjog megszerzéséhez szükséges feltételeknek.

A körzet ellátása a területileg illetékes Népegészségügyi Osztály által kiadott működési engedély birtokában, (melynek előfeltétele az Országos Kórházi Főigazgatóság - OKFŐ - által kiadott praxisjogot engedélyező határozat) , Telki község Önkormányzatával kötött feladat-ellátási szerződés alapján, a Nemzeti Egészségbiztosítási Alapkezelővel kötött finanszírozási szerződés birtokában kezdhető meg.

Amennyiben az önkormányzat a pályázat útján kiválasztott pályázóval feladat-ellátási szerződést kíván kötni, első körben feladat-ellátási előszerződés megkötése szükséges.

Az előszerződés megkötése a praxisengedély megszerzésének feltétele.

Az Öotv.2/A. § rendelkezése szerint, ha az önkormányzat a praxisjogot megszerezni kívánó orvossal feladat-ellátási szerződést kíván kötni, úgy a praxisjog engedélyezésére jogosult egészségügyi államigazgatási szerv véleményének kikérését követően erről a felek előszerződést kötnek.

Amennyiben tehát az érintett települési önkormányzat a praxisjogot megszerezni kívánó orvossal feladat-ellátási előszerződést és feladat-ellátási szerződést kíván kötni abban az esetben az érintett települési önkormányzatnak előzetesen ki kell kérnie az OKFŐ véleményét.

A végleges feladat-ellátási szerződést abban az esetben tudja megkötni önkormányzatunk, ha az előszerződésben foglalt feltétel (praxisjogot engedélyező határozat véglegessé válása) teljesül.

Telki, 2025. október 9.

 Deltai Károly

 polgármester

**Határozati javaslat**

**Telki község Önkormányzat Képviselő-testülete**

**/2025.(.…...) Önkormányzati számú**

**Házi gyermekorvosi körzet betöltésére kiírt pályázat elbírálása**

Telki község Önkormányzat képviselő-testülete úgy határozott, hogy a házi gyermekorvosi feladat alapellátás biztosítása érdekében, - a tartósan betöltetlen – Telki gyermek háziorvosi körzet ellátásának biztosítására a …………………………... gazdasági társasággal, mint egészségügyi szolgáltatóval (székhely: ………………………...; cégjegyzékszám:……………..; adószám:…………………..; képviseli:………………………… házi gyermekorvosi feladat ellátásban személyes közreműködő: dr……………………………..) az feladat ellátási előszerződést kíván kötni. Az önálló orvosi tevékenységről szóló 2000. évi II. törvény 2/A. § rendelkezése szerintés előzetesen kikéri az Országos Kórházi Főigazgatóság véleményét. Pozitív vélemény esetén felhatalmazza a polgármestert az előszerződés aláírására.

2. Az előszerződésben foglalt feltételek teljesülése esetén – a gyermek háziorvosi körzetre kiadott praxisengedély alapján - a háziorvosi tevékenység ellátására vonatkozóan feladat-ellátási szerződést köt.

3. Felhatalmazza a polgármestert az előszerződés megkötéséhez szükséges valamennyi jognyilatkozat és kötelezettségvállalás megtételére, ideértve a praxisengedély kiadására jogosult, a működést engedélyező, valamint a finanszírozást biztosító szervek esetleges észrevételeinek, hiánypótlásainak megfelelő szerződésmódosítást is.

Határidő: azonnal

Felelős: polgármester